ועדת הכנסת, כנסת 20, פרוטוקול מספר 179, 2016-12-06 13:00

יואב קיש: צהריים טובים, אני פותח את ישיבת ועדת הכנסת.

יואב קיש: על סדר היום בקשת יו"ר ועדת העבודה, הרווחה והבריאות למיזוג הצעות חוק לפי סעיף 84(ד) לתקנון הכנסת: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016 (מ/1083).

יואב קיש: הצעת חוק הביטוח הלאומי (תיקון – דמי אבטלה לעצמאים), התשע"ה-2015 (פ/666/20).

יואב קיש: הצעת חוק הביטוח הלאומי (תיקון – דמי אבטלה לעצמאים), התשע"ה-2015 (פ/1221/20).

יואב קיש: ארבל, אני צריך להקריא את כל הפ"אים?

יואב קיש: אני רוצה פעם אחת ולתמיד לדעת מה - - -

<ארבל אסטרחן: כדאי שהדבר הזה יהיה בפרוטוקול, אבל אתה יכול להגיד את מספרי הפ"אים.

יואב קיש: זאת אומרת, הכי חשוב זה הפ"אים ואז אף אחד לא יכול לבוא בטענות.

יואב קיש: אז אני מתחיל.

יואב קיש: אנחנו ב-(מ/1083), זאת היתה הראשונה, למזג עם (פ/666/20), עם (פ/1221/20), שעד עכשיו הקראתי אותן, עם הצעת חוק פנסיה חובה לעצמאים (פ/1986/20), הצעת חוק הביטוח הלאומי (תיקון – דמי אבטלה לעצמאים) (פ/670/20)), הצעת חוק הביטוח הלאומי (פ/1306/20).

יואב קיש: אני חושב שבוועדה הזאת ניתקל בהרבה מקרים של מיזוגים בעניין הזה.

יואב קיש: אני לא רואה שום סיבה שלא להיענות.

יואב קיש: מישהו רוצה להתייחס?

יואב קיש: מי בעד?

יואב קיש: שירים את ידו.

יואב קיש: בעד הבקשה – פה אחד

יואב קיש: ההצעה התקבלה.

יואב קיש: (א).

יואב קיש: בקשות יו"ר ועדת הכספים למיזוג הצעות חוק לפי סעיף 84(ד) לתקנון הכנסת: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), התשע"ז-2016 (מ/1083), שזה חוק ההסדרים.

יואב קיש: הצעת חוק לתיקון פקודת מס הכנסה (נקודת זיכוי ליחיד שסיים לימודי מקצוע), התשע"ו-2015 (פ/2180/20).

יואב קיש: הצעת חוק לתיקון פקודת מס הכנסה (נקודת זיכוי ליחיד שסיים לימודי מקצוע), התשע"ו-2015 (פ/2202/20).

יואב קיש: זה המיזוג הראשון.

יואב קיש: מי בעד?

יואב קיש: שירים את ידו?

יואב קיש: בעד הבקשות – פה אחד

יואב קיש: פה אחד.

יואב קיש: ובנוסף: (ב) 1.

יואב קיש: הצעת חוק סיוע כלכלי ללומדי תורה נזקקים, התשע"ו-2016 (מ/1075).

יואב קיש: 2.

יואב קיש: הצעת חוק הבטחת הכנסה (תיקון – גמלה לתלמיד), התשע"ה-2015 (פ/1618/20).

יואב קיש: מי בעד?

יואב קיש: שירים את ידו.

יואב קיש: מי נגד?

יואב קיש: מי נמנע?

יואב קיש: בעד הבקשה – רוב

יואב קיש: בקשת יו"ר ועדת הכספים למיזוג הצעות החוק אושרה.

יואב קיש: התקבל ברוב קולות.

יואב קיש: אתה נמנע?

עבדאללה אבו מערוף: לא נמנע.

עבדאללה אבו מערוף: המילה "תורה" – אני נתקל בדברים האלו הרבה פעמים.

עבדאללה אבו מערוף: יש לנו שלושה בתי-ספר דתיים, בירכא, בג'וליס ובכלל, והשאלה היא אם זה נכלל שם.

עבדאללה אבו מערוף: אנחנו דיברנו על זה, ומטעמים אלו, אני לא נגד אבל אני נמנע.

יואב קיש: הבנתי.

איילת נחמיאס ורבין: גם אני לא נגד, אבל אני גם לא צריכה להצביע.

יואב קיש: אז זה יעלה בוועדת הכספים.

יואב קיש: פה אנחנו בסך-הכול מתעסקים במיזוג עצמו.

יואב קיש: אנחנו עוברים לנושא האחרון שעל סדר היום, בקשתו של חבר הכנסת ישראל אייכלר להעברת הצעת חוק ההוצאה לפועל (תיקון ביטול האפשרות לצוות על עיכוב יציאה מהארץ בגין חוב כספי נמוך), התשע"ה-2015 (פ/814/20), מוועדת החוקה, חוק ומשפט לדיון בוועדת הכספים.

יואב קיש: ניתן למבקש, חבר הכנסת אייכלר לנמק את בקשתו.

ישראל אייכלר: קודם כל, יש פה עניין טכני שבשעה שהחליטו שזה עובר פה אחד והכנסת הצביעה בעד החוק, אז לא עלה בדעתי או בדעתנו – כנראה אני חדש פה – לבקש ועדה אחרת כדי שזה יעלה - - -

יואב קיש: בסדר, לי זה קרה בחוק ההסדרים.

<אתי בן יוסף: גפני היה מבקש לוועדת המדע תמיד.

ישראל אייכלר: אז לא עשיתי את זה.

ישראל אייכלר: אכן ביקשתי על-פי התקנון, הראתה לי מזכירת הכנסת שאני יכול לבקש את הבקשה בוועדת הכנסת.

ישראל אייכלר: הסיבה הפשוטה היא שהנושא כולו הוא עניין כספי, כי רוב הגובים המעכבים את היציאה מן הארץ על סכומים קטנים, כפי שביקשתי, זה או רשות מקומית או רשות של מס, או מישהו ששכח לשלם אגרת חניה, או מישהו ששכח לשלם חשבון טלפון סלולרי.

ישראל אייכלר: הרי מדובר פה בשכחה, לא מדובר פה במישהו שרוצה לברוח מחובות.

ישראל אייכלר: ולכן גם הכנסנו בהצעת החוק – חוץ מדמי מזונות.

ישראל אייכלר: זאת אומרת, אם זה דמי מזונות, אפילו חייב 1,000 שקל, אז זה לא חל על זה.

ישראל אייכלר: לכן אני רוצה שוועדת הכספים תדון בחוק, ותכין את זה לקריאה ראשונה.

ישראל אייכלר: זו כל הבקשה.

יואב קיש: אני אקריא לך מה קיבלנו מוועדת החוקה: "אתי שלום, חוק ההוצאה לפועל הינו חוק שנדון בוועדת החוקה, חוק ומשפט.

יואב קיש: עמדת יו"ר ועדת החוקה היא שהצעת החוק צריכה להיות נדונה בוועדת החוקה, חוק ומשפט".

ישראל אייכלר: אני רוצה להגיב על זה.

ישראל אייכלר: אם ועדת החוקה היתה ועדה פנויה לדיון בפרטים קטנים שנוגעים - - -

איילת נחמיאס ורבין: לא, כי ועדת הכספים ממש פנויה.

שולי מועלם-רפאלי: אז לוועדת הכספים?

שולי מועלם-רפאלי: כי ועדת הכספים מה זה פנויה.

יואב קיש: לפי ניסיוני, אצל חבר הכנסת גפני למרות שיש שם עומס מאוד גדול, דברים מתקדמים.

ישראל אייכלר: בדיוק, פי עשרה מהר יותר.

ישראל אייכלר: אתן חברות בוועדת החוקה.

יואב קיש: ואצל חבר הכנסת ניסן סלומינסקי, עם כל הכבוד לניסן, יש הרבה מאוד דברים שמתעכבים יותר מדי זמן.

שולי מועלם-רפאלי: אני חלוקה על אדוני, כי יש הרבה דברים שהיו תקועים במערכת עשר שנים, וחבר הכנסת סלומינסקי סיים את הטיפול בהם.

יואב קיש: אני מסכים איתך.

יואב קיש: יש דברים שחבר הכנסת סלומינסקי מקדם, ויש דברים שחבר הכנסת סלומינסקי לא מקדם.

איילת נחמיאס ורבין: אני מאמינה שחקיקה בסיסית ותיקוני חקיקה, כשיודעים לאיזו ועדה החוק שייך, אני לא אוהבת שמתחילים את התמרונים האלה.

איילת נחמיאס ורבין: חבר הכנסת אייכלר, אתה יכול לבדוק אחורה - - -

יואב קיש: ואם זה לא מתקדם?

יואב קיש: עזבי את המקרה הזה.

יואב קיש: ואם יש ועדה שהחוק אצלה והוא לא זז?

איילת נחמיאס ורבין: אני חושבת שזה לא קורה פה לעתים מזומנות.

איילת נחמיאס ורבין: תסלחו לי, וזו הערה פוליטית, אני חושבת שוועדת החוקה יותר מדי מתומרנת והיושב-ראש שלה נותן שהיא תהיה מתומרנת, אבל בגלל שזה חוק שלא קשור לשום עניין פוליטי כזה או אחר - - -

ישראל אייכלר: זה כן.

ישראל אייכלר: אני אגלה לך משהו.

איילת נחמיאס ורבין: בוא תגיד לי, אני לא יודעת למה זה עניין פוליטי.

איילת נחמיאס ורבין: רק לסיים ולומר, אני עקבית בעניין הזה, חקיקה צריכה באופן עקרוני להידון – סליחה, ארבל, שאני עושה את עבודתך, אבל אני חושבת שהשיטה הזאת שבה אנחנו משחקים עם החקיקה, משחקים עם ועדות מיוחדות, היא לא משרתת את הכנסת והיא לא משרתת את הוועדות.

ישראל אייכלר: אני רוצה להחזיר אותך ואותנו לאותו נוסע שחייב 2,000 או 5,000 שקל לאיזה בנק או לרשות או למס, והוא עומד עם המזוודות בשדה התעופה - - -

עבדאללה אבו מערוף: מה הסכום?

ישראל אייכלר: אני דיברתי עם יושב-ראש הקואליציה, בוועדת הכספים אנחנו נעשה את זה על 10,000 שקל, משהו כזה.

ישראל אייכלר: בינתיים עשינו את זה כמו בארצות-הברית ובכל מדינות אירופה שזה 10,000 דולר, אז זה יהיה קטן מ-40,000.

ישראל אייכלר: אבל זה ממש כסף קטן.

ישראל אייכלר: מי נתקע בזה?

ישראל אייכלר: לא העשירים שיכולים להרשות לעצמם.

ישראל אייכלר: נתקעים בזה האנשים ששוכחים לשלם או האנשים הלא-מסודרים.

ישראל אייכלר: ושאלת שאלה למה זה פוליטי – זה שסלומינסקי הוא איש פוליטי מובהק ומנהל את הוועדה לפי הצרכים הפוליטיים שלו, זה ידוע.

ישראל אייכלר: אני שומע את זה בוועדת הכנסת כל יום, באות פה כל הזמן צעקות שהוא מעכב דברים ועושה דברים לפי זה.

ישראל אייכלר: אבל זה ניחא.

ישראל אייכלר: יש לי בעיה יותר גדולה.

ישראל אייכלר: השרה שקד, באופן פוליטי מאוד, נלחמת נגד החוקים שלנו.

איילת נחמיאס ורבין: שלכם באופן אישי?

ישראל אייכלר: שלנו בכללי - - -

שולי מועלם-רפאלי: אני אגיב אחר-כך, כי זה שאני שותקת לא אומר - - -

ישראל אייכלר: את יכולה להגיב, ואת לא צריכה לשתוק, אני אגיד את זה גם ברדיו וגם בטלוויזיה.

ישראל אייכלר: הציבור ישלם לה על היחס הזה שלה לציבור החרדי.

איילת נחמיאס ורבין: אני מאוד מופתעת, ואני מהאופוזיציה.

ישראל אייכלר: גם כשזה חוקים של אנשים יותר חזקים בסיעה שלנו, כמו הרב גפני ואחרים, שעד שהם רואים משהו הנשמה יוצאת, ובפרט עכשיו החוק הל-כך הגיוני של ייצוג הולם לציבור החרדי כמו לציבור הנשים, הערבים, האתיופים וכולי - - -

איילת נחמיאס ורבין: לא בדיוק אותו דבר.

איילת נחמיאס ורבין: אני מוכנה, אגב, שיהיה ייצוג לנשים חרדיות בתוך הייצוג של ה-50%.

איילת נחמיאס ורבין: זה לא בדיוק אותו דבר, חבר הכנסת אייכלר.

איילת נחמיאס ורבין: ואני חושבת שחשוב שיהיה ייצוג לחברי כנסת חרדים, אבל זה באמת ערבוביה.

ישראל אייכלר: והיא לא רצתה והיא עשתה הכול כדי לעכב את זה.

ישראל אייכלר: אבל פה, אצלי אני רואה את זה בחוקים הכי סוציאליים, יש לי ארבעה חוקים כאלה.

ישראל אייכלר: אחד מהם הוא אי חטיפת טובין ומטלטלין אצל נישומים מסכנים בערבי חגים.

ישראל אייכלר: הגענו להסכמה עם כולם, עם הערבים, עם היהודים, כולם, שבפסח, חוק שבקושי הצלחנו להעביר אותו, ושורה של חוקי אחרים, ובפרט החוק הזה שהוא חוק סוציאלי.

ישראל אייכלר: שאלת מאיפה הוא מגיע אליי?

ישראל אייכלר: מהוועדה לפניות הציבור, של מקרים שכאלה.

ישראל אייכלר: אז במשך חצי שנה עיכבו אותנו על סעיף – אני הסברתי בנימוקים שלפעמים קורה וזה קורה, שאדם כבר הכניס את המזוודות למטוס, ובגלל שהוא לא שילם, באה ביקורת הדרכונים ומעכבים אותו, המטוס מחכה חצי שעה עד שיורידו את המזוודות שלו, או שהוא ימצא סניף בנק פתוח באמצע הלילה בתוך נתב"ג ומישהו ירחם עליו וייתן לו 2,000 שקל כי אין לו בדרך-כלל 2,000 או 3,000 שקל במזומן.

ישראל אייכלר: ואלה מקרים שהיו.

ישראל אייכלר: אז הם באו ואמרו ככה, משרד המשפטים ימציא עם חברותה תעופה, שכבר בצ'ק-אין, שם יעצרו אותו, ובכך יחסכו 50% מהבעיה שהעליתי לפחות לגבי הנוסעים האחרים.

איילת נחמיאס ורבין: ולדעתך, זה לא נכון?

ישראל אייכלר: זה לא אפשרי כי ל"אל-על" אתה יכול לתת את הרשימה של כל המעוכבים.

ישראל אייכלר: אבל אתה יכול לתת ל"ג'ט-אייר" ול"לופטה

ישראל אייכלר: נזה" את כל הרשימות של כל המעוכבים?

איילת נחמיאס ורבין: זו מערכת הפצה גלובלית.

יואב קיש: יש פה גם חיסיון הפרט.

יואב קיש: זה לא משרד ממשלתי.

יואב קיש: אתה לא מוציא את המידע הזה.

ישראל אייכלר: בקיצור, חצי שנה הם סיפרו לוועדת השרים שהולכים לסדר את זה.

ישראל אייכלר: וכמובן, אחרי חצי שנה הם לא סידרו שום דבר, והודיעו עוד פעם לוועדת שרים, שהנה-הנה אוטוטו, שאחד ממשרד המשפטים, לא יודע מה שמו, הכין כבר משהו, איזושהי מסגרת, שכבר במזוודות לא ייתנו לו ללכת.

ישראל אייכלר: אז נניח שפתרנו את הבעיה הזאת, וזה לא נפתר – ל כן אני אומר, בוועדת הכספים זה יהיה ענייני.

ישראל אייכלר: אנחנו נוריד את זה למחיר שלא יהיה לרשויות המס או לרשויות האכיפה לטעון שמישהו רוצה להתחמק מהחוק, אלא שלא ייקחו ממעשים שקורים כמעט כל חודש בשדה התעופה של מישהו, והדיילות רצות איתם, זה משגע את כל המערכת על מישהו כזה.

ישראל אייכלר: אני חושב שלא צריך להרחיב הרבה זמן.

איילת נחמיאס ורבין: יואב, ב-GDS יפתרו את זה.

יואב קיש: מה?

יואב קיש: אני לא יודע על מה את מדברת.

איילת נחמיאס ורבין: מערכת הפצה גלובלית.

איילת נחמיאס ורבין: לא, אני צוחקת.

ישראל אייכלר: זאת אומרת, כל הטייסים ידעו על כל אחד שחייב לבנק?

ישראל אייכלר: - - -

איילת נחמיאס ורבין: הטייסים בסוף מכירים רק את הקוק פיט, עזוב.

יואב קיש: תודה.

יואב קיש: סיימת?

ישראל אייכלר: לא, יש לי שאלה.

ישראל אייכלר: אם יש עכשיו הצבעה, טוב.

ישראל אייכלר: אם אתה החלטת עם יושב-ראש הקואליציה שאתם רוצים עוד לדחות את ההצבעה - - -

יואב קיש: את ההצבעה אני אדחה, אני לא רוצה להצביע עכשיו.

ישראל אייכלר: אז אין טעם לדבר הרבה.

יואב קיש: אבל זה היה חשוב.

שולי מועלם-רפאלי: אני רוצה להגיד משהו למהותה של ההצעה ומשהו על הדברים שנאמרו פה.

שולי מועלם-רפאלי: הדבר המינימלי שהייתי מצפה מאדוני זה לא לדבר על אנשים שלא נמצאים כאן, בטח לא במילים כאלה כמו שאתה אומר.

יואב קיש: אבל הם ידעו שיש דיון, עם כל הכבוד.

שולי מועלם-רפאלי: זה כבר בהחלטות הבסיסיות של כל אחד מאתנו.

שולי מועלם-רפאלי: אני מקבלת את מה שאמרת כמובן.

איילת נחמיאס ורבין: אבל הוא דיבר נגד השרה שקד.

איילת נחמיאס ורבין: השרה שקד לא אמורה להיות פה.

שולי מועלם-רפאלי: אני מציעה לחברי הכנסת לא להיכנס למקום הזה של דיון מול שרים אחרים, שכן תומכים או לא תומכים בהצעות שלהם כי הם משתייכים למגזר מסוים.

שולי מועלם-רפאלי: כולנו ע וברים את החוויה הזאת, הן בוועדת שרים והן בדיונים שלנו מול השרים השונים, שלעתים מקבלים את ההצעות שלנו ולעתים לא.

עבדאללה אבו מערוף: אז מה אגיד אני, למשל?

יואב קיש: לך יש העדפה מתקנת.

איילת נחמיאס ורבין: בגלל שהוא רופא אורולוג, אתה מתכוון.

שולי מועלם-רפאלי: ולדבר עצמו, לא נראה לי שוועדת הכספים פנויה יותר.

שולי מועלם-רפאלי: יצער אותי לגלות, אם כוונתו של אדוני היתה, שבוועדת הכספים בגלל מי שיושב בראשה נותנים קדימות לחברי הכנסת של אותה סיעה.

שולי מועלם-רפאלי: לא נראה שזה מה שהתכוונתם - - -

ישראל אייכלר: לא, בגלל שגפני הרבה יותר זריז.

ישראל אייכלר: אצל סלומינסקי חודשים ושנים, תשאלו פה את חברי ועדת הכנסת שמוחים פה השכם והערב.

ישראל אייכלר: אולי תעידי, המנהלת, כמה פעמים היו פה תלונות על עיכובים בוועדת הכספים וכמה על ועדת החוקה.

יואב קיש: אני אתייחס לזה.

יואב קיש: לא צריך את המנהלת.

שולי מועלם-רפאלי: שוב ושוב היו פה, לאורך כל החודשים והשנים שאנחנו כאן גם תלונות על זה וגם תלונות על זה, וגם תלונות על ועדות אחרות.

שולי מועלם-רפאלי: אדוני זוכר את המציאות שבה הובא לפה יושב-ראש הוועדה הסמוכה, ועדת העבודה והרווחה, ונאמר לו, אם לא תגמור דיון בחוק X עד יום Y, ייקחו את זה ממך.

שולי מועלם-רפאלי: אז זה לא שייך רק לחבר הכנסת ניסן סלומינסקי או לחברי כנסת אחרים.

שולי מועלם-רפאלי: אני חושבת שבכל הוועדות, בטח בשלוש הוועדות שהעלינו עכשיו, החוקה, הכספים והעבודה והרווחה, לא מפסיקים לעבוד ימים ולילות.

שולי מועלם-רפאלי: אני חושבת שגם בוועדת הכלכלה.

שולי מועלם-רפאלי: אני אומרת את זה בחברה בוועדות האלה, חוץ מוועדת הכספים.

שולי מועלם-רפאלי: ועכשיו למהותו של החוק.

שולי מועלם-רפאלי: יש לי תחושה שרק טישיו היה חסר פה לשמע הדברים שאתה אומר.

שולי מועלם-רפאלי: סליחה, אני רוצה להציג את המצג השני, שכשאדם בוחר לא לשלם 3,000 שקל לא לחברות סלולר ולא לעיריית תל-אביב, שגם הן, זכותן לקבל את התשלום שמגיע להן, אלא לאיש קטן שיש לו עסק פרטי, ועכשיו ההוא לא משלם לו 2,000 וההוא לא משלם לו 3,000 - - -

ישראל אייכלר: אותו בעל מכולת שהוא חייב לו, לא מגיע לצו עיכוב.

ישראל אייכלר: מי עושה את זה?

ישראל אייכלר: עורכי דין - - -

שולי מועלם-רפאלי: לא, לא, לא.

שולי מועלם-רפאלי: חבר הכנסת אייכלר, כמי שמתעסקת בדבר הזה מול הבנקים - - -

ישראל אייכלר: כן, כן, כן.

ישראל אייכלר: מי שעושה את זה הם עורכי-דין ומשרדי עורכי-דין שמשתמשים בביקורת הדרכונים בגבייה.

שולי מועלם-רפאלי: אני רוצה להגיד לאדוני שדווקא לבנקים יש יכולת לטחון את האנשים הקטנים הרבה יותר מאשר לבעל העסקים הקטנים.

ישראל אייכלר: כן, כן.

ישראל אייכלר: וזה חלק מהדבר שהם עושים.

שולי מועלם-רפאלי: אז רגע.

שולי מועלם-רפאלי: אני חושבת שמיש יש לו חוב, לא משנה כמה, כלפי מישהו, לא משנה מיהו - - -

ישראל אייכלר: שלא ייסע לחוץ-לארץ.

שולי מועלם-רפאלי: לא.

שולי מועלם-רפאלי: שיסדיר את חובו לפני שהוא נוסע.

שולי מועלם-רפאלי: אם יש לו כסף לנסוע לחוץ-לארץ, יתכבד וישלם את חובו.

ישראל אייכלר: הוא אפילו לא יודע.

ישראל אייכלר: הוא מגיע לשדה התעופה - - -

שולי מועלם-רפאלי: אתה יודע, חבר הכנסת אייכלר, נראה לי שזה קצת לקחת אותנו למחוזות שהם לא ראויים.

שולי מועלם-רפאלי: מה זאת אומרת, הוא לא יודע?

שולי מועלם-רפאלי: גם אני לא ידעתי על זה שיש לי חוב של 50,000 שקל ולכן רציתי לנסוע, או של 10,000, או של 2,000.

יואב קיש: יש הבדל.

יואב קיש: אי אפשר לזלזל במספר.

ישראל אייכלר: בטח שיש הבדל.

שולי מועלם-רפאלי: אני לא מזלזלת במספר.

שולי מועלם-רפאלי: אבל הוא התחיל מ-10,000 וכל הדוגמאות שהוא נתן פה היו 3,000 שקל.

יואב קיש: אז אל"ף, יכול להיות שהמספר צריך להיות 5,000.

יואב קיש: לא ניכנס לחוק - - -

שולי מועלם-רפאלי: אני רק רוצה לסיים.

שולי מועלם-רפאלי: קודם כל, אני לא מקבלת בכלל את הקיום של הדיון הזה.

יואב קיש: למה?

ישראל אייכלר: כי היא יושבת-ראש הסיעה של שקד

יואב קיש: זו זכות לגיטימית של כל חבר כנסת לעורר דיון כזה.

שולי מועלם-רפאלי: בשמחה.

יואב קיש: אז לא הבנתי מה את אומרת.

איילת נחמיאס ורבין: אז תן ל ה לסיים.

ישראל אייכלר: אצל חבר כנסת אחר זה לא היה דיון כל-כך ארוך בכלל.

ישראל אייכלר: היא פשוט יושבת-ראש הסיעה של שקד.

איילת נחמיאס ורבין: אתמול כשהיית צריך לעצור אותה, לא עצרת אותה.

איילת נחמיאס ורבין: עכשיו אתה עוצר אותה?

ישראל אייכלר: אני תמכתי בחוק ההסדרה.

ישראל אייכלר: זה לא שלא תמכתי.

שולי מועלם-רפאלי: חבר הכנסת אייכלר, זה לא הדיון פה על חוק ההסדרה.

יואב קיש: שולי, בבקשה.

שולי מועלם-רפאלי: מכיוון שעלה פה שוב ושוב שזה עניין שנוגע לסיעה שלי, ואני יושבת-הראש שלה, אז אני רוצה להזכיר פה שהסיכום עם חבר הכנסת אייכלר היה שזה בכלל לא מתקדם.

ישראל אייכלר: זה פשוט לא נכון.

ישראל אייכלר: פשוט לא נכון.

שולי מועלם-רפאלי: אז אם עכשיו הלכנו להאשים את סיעת הבית היהודי, אז בבקשה, אדוני יביא את הסיכום מוועדת שרים ונראה מה סוכם.

ישראל אייכלר: סיכום ועדת שרים זה סיכום איתי?

ישראל אייכלר: אני מודיע לך שלא, ואמרתי את זה במליאה שאני לא מסכים.

ישראל אייכלר: מזכירת הכנסת אומרת לי אחר-כך, איך יכול להיות שהמליאה תומכת והיושב-ראש אומר: השרה שקד, את שומעת – והיא כבר ברחה כמובן, כל העניין הזה עניין אותה כשלג דאשתקד.

ישראל אייכלר: היא נכנסה, אמרה את דבריה, שבתנאי אל"ף, בי"ת, גימ"ל, וברחה.

יואב קיש: אז בעצם היה תנאי אל"ף, בי"ת, גימ"ל, אתה אמרת לא מסכים והמליאה הצביעה?

ישראל אייכלר: אמרתי שאני לא מסכים, והמליאה הצביעה פה אחד.

יואב קיש: למרות שידעו שאתה לא מסכים?

ישראל אייכלר: כן, כן.

ישראל אייכלר: כי מה היא אמרה שם?

ישראל אייכלר: אנחנו נעכב את החוק, לא נקדם אותו - - -

שולי מועלם-רפאלי: אני יודעת שהסיכום בוועדת שרים היה שזה לא מתקדם.

ישראל אייכלר: ועדת שרים לא מחייבת את הכנסת.

שולי מועלם-רפאלי: בסדר, אוקיי.

יואב קיש: אבל הנה, הוא מסביר לך מה היה.

יואב קיש: אני שומעת אותו ולכן הדיון הזה חשוב, כדי שנשמע אחד את השני.

יואב קיש: חבר הכנסת עבדאללה אבו מערוף, בבקשה.

עבדאללה אבו מערוף: להשתמש בכלים הפרלמנטריים הניהוליים, זכותו, בטח, כמו כל חברי הכנסת.

עבדאללה אבו מערוף: אבל כאן אני אדבר על העניין מבחינה עקרונית, לא רק מבחינה טכנית, ולא בגלל החוק הזה עצמו, אלא בגלל היחס בכלל להוצאה לפועל.

עבדאללה אבו מערוף: לדעתי ולדעת המון אזרחים צריך לעשות שם שינוי רדיקלי בכל ההוצאה לפועל.

שולי מועלם-רפאלי: - - -

יואב קיש: לדעתי יש כזה דבר בדרך.

עבדאללה אבו מערוף: ואם אנחנו גולשים לגופו של עניין לגופו של אדם אם זה יותר טוב לקדם את זה בוועדה הזאת – לא על זה אני מדבר.

עבדאללה אבו מערוף: אני מדבר מבחינה עקרונית, שאכן החוק טוב אבל לא סכום הכסף הרב.

ישראל אייכלר: 10,000 שקל זה הרבה כסף?

עבדאללה אבו מערוף: כן, זה הרבה כסף.

עבדאללה אבו מערוף: אני חתמתי על החוק.

עבדאללה אבו מערוף: אני חשבתי שהחוק הוא מקסימום 5,000 שקל.

ישראל אייכלר: - - -

עבדאללה אבו מערוף: התפיסה שלי היא נגד הוצאה לפועל, מצד שני, התפיסה שלי שלא כל אזרח יהיה פרוע.

עבדאללה אבו מערוף: אזרח שנוסע לחו"ל ויש לו מזוודות, והוא נוסע לטיול, נכון?

ישראל אייכלר: לטיול או לשמחה משפחתית.

שולי מועלם-רפאלי: לביקור, הכול בסדר.

ישראל אייכלר: ביקור חוזר.

ישראל אייכלר: יש מקרים שישראלים שנמצאים בחוץ-לארץ - - -

עבדאללה אבו מערוף: אני לא רוצה להגיד לך שאתה צודק והיא צודקת ואני צודק.

עבדאללה אבו מערוף: לא ככה שם המשחק.

עבדאללה אבו מערוף: שם המשחק הוא עקרוני.

עבדאללה אבו מערוף: אם אכן אנחנו רוצים לעשות משהו טוב לאזרח, משהו סוציאלי, ואכן עכשיו לא משנה מי יזרז את החוק.

עבדאללה אבו מערוף: אם ועדת שרים לחקיקה לא מקדמת, הם לא מקדמים הרבה חוקים - - -

ישראל אייכלר: נו, אז תעזור לי.

ישראל אייכלר: אני עוזר לכם גם במקרים כאלה.

עבדאללה אבו מערוף: אני אשים את הדברים שלי.

עבדאללה אבו מערוף: למשל, חוק מאוד קל, שמעקלים רישיון נהיגה.

עבדאללה אבו מערוף: בן-אדם שיש לו בסך הכול 2,000 שקל חוב והיו לי מקרים רבים כאלה, שמעקלים לו רישיון נהיגה, והוא חי מרישיון הנהיגה, אם זה נהג מונית או אוטובוס או בכלל בן-אדם שעובד ונוסע לעבודה, מעקלים לו רישיון נהיגה, אז הוא לא יכול לשלם את החוב של 2,000 שקל, והוא גם לא יכול לעבוד, הוא לא יכול לחיות.

עבדאללה אבו מערוף: מעקלים לו רישיון נהיגה - - -

יואב קיש: טוב, אנחנו לא פה - - -

עבדאללה אבו מערוף: זה דוגמאות.

עבדאללה אבו מערוף: לכן העניין הוא עקרוני ביותר.

עבדאללה אבו מערוף: יש לקדם את החוק הזה, אם זה יהיה בוועדת הכספים או בוועדת החוקה.

עבדאללה אבו מערוף: איזו ועדה – אני חושב שזה עניין שולי, והמהות היא שצריך לעשות משהו - - -

יואב קיש: אני רוצה להגיד שני דברים, וברשותך, הוא רוצה לעזוב.

ישראל אייכלר: יש לי ישיבת ועדת - - -

עבדאללה אבו מערוף: גם לי יש ועדות - - -

יואב קיש: קודם כל, חבר הכנסת אייכלר לא אמר במליאה שהוא מחויב לוועדת שרים.

ישראל אייכלר: אמרתי שלא.

יואב קיש: ולכן בעניין הזה אני בהחלט אקיים את הדיון, אנחנו גם נקיים הצבעה והיא תהיה במועד אחר.

יואב קיש: דבר שני, ספציפית, אני לא נכנס לנושא של החוק והכסף וכל מה שדיברנו.

יואב קיש: אני מדבר רק על הנושא של העומס בוועדות.

יואב קיש: שולי, בעניין הזה אני רוצה להתייחס למה שאמרת.

יואב קיש: מאז שאני בתפקיד יש תלונות רק על ועדת החוקה.

יואב קיש: יכול להיות שלפני זה המצב היה הפוך.

יואב קיש: אני זוכר גם כחבר ועדה שהיו ועדות אחרות.

יואב קיש: אני אומר לך שזו הסיטואציה כרגע.

יואב קיש: אני הבאתי את העניין לתשומת לבו של חבר הכנסת ניסן סלומינסקי - - -

שולי מועלם-רפאלי: מצוין, וטוב שאתה אומר את זה גם לי, וגם אני - - -

יואב קיש: והוא יצטרך לוועדה הזו לתת דין וחשבון ולא לעכב דברים של ח"כים.

יואב קיש: אם יש לו בעיה של עומס, אנחנו נפנה את זה לוועדות אחרות.

עבדאללה אבו מערוף: זה נכון.

עבדאללה אבו מערוף: זה עקרוני.

שולי מועלם-רפאלי: אדוני, אני שמחה שהבאת את זה לתשומת לבי.

שולי מועלם-רפאלי: גם אני אשים לו כוכבית שישים לב.

שולי מועלם-רפאלי: אני חושבת שרק צריך לשים לב איך מתנהלים.

שולי מועלם-רפאלי: עדיין יש פה משהו שבמהותו בטח לא שייך לוועדת הכספים.

שולי מועלם-רפאלי: אפשר על זה לקיים דיון - - -

יואב קיש: בסדר, לא כרגע.

יואב קיש: אייכלר הלך, אתה בכל זאת רוצה להגיד כמה מילים?

<גיל ברינגר: אני חושב שזה קשור, זה שהוא הלך וזה שרציתי לומר כמה דברים.

יואב קיש: היה חשוב שהוא ישמע, אבל בסדר.

<גיל ברינגר: אפשר לקרוא לו אולי?

יואב קיש: לא, יש לו ועדה באחת וחצי.

<גיל ברינגר: אז אפשר לומר, בכל זאת?

יואב קיש: כן, כן.

יואב קיש: אתה מקבל את הבמה, אני רק אומר שבלי אייכלר.

<ארבל אסטרחן: הוא יראה בפרוטוקול.

<גיל ברינגר: טוב, הוא יראה את זה אחרי זה.

<גיל ברינגר: אל"ף, אני רוצה לומר לפרוטוקול, אל"ף, לגבי הסגנון של הדברים, שאני עוד אשמע ממנו, אתמול הוא אמר לי ולשרה ללכת לעזאזל.

<גיל ברינגר: אני חושב שזה סגנון לא מקובל.

עבדאללה אבו מערוף: מי אתה?

<גיל ברינגר: גיל ברינגר, עוזר שרת המשפטים.

יואב קיש: עבדאללה, זה שאתה לא מכיר אותו זה לא טוב כי כל חקיקה פרטית שאתה רוצה להעביר זה הצינור.

עבדאללה אבו מערוף: זה הצינור, אבל אני יודע שלדבר אלמנטרי, פשוט מאוד אומרים "נייט", אז עזוב, בבקשה.

איילת נחמיאס ורבין: לא הבנתי.

יואב קיש: "נייט" ברוסית, הוא אומר.

איילת נחמיאס ורבין: אה, "נייט".

איילת נחמיאס ורבין: אה, עבדאללה.

איילת נחמיאס ורבין: עבדאללה, אנחנו יודעים שאתה יודע גם רוסית - - -

<גיל ברינגר: לגופו של עניין, נתחיל מהעניין הפוליטי פשוט כי הוא עלה, ואחרי זה נתייחס להצעה עצמה.

<גיל ברינגר: חבר הכנסת אייכלר העביר חמש הצעות חוק בוועדת שרים לחקיקה, ביניהן ההצעה הזו - - -

יואב קיש: על טרומית אתה מדבר?

<גיל ברינגר: בוועדת שרים לחקיקה.

<גיל ברינגר: אני לא אחראי על המליאה.

שולי מועלם-רפאלי: לא, כי היתה לו טענה שלא מעבירים הצעות שלו בוועדת שרים.

יואב קיש: אבל אם ועדת שרים לחקיקה אומרת מעבירים טרומית ועוצרים, אז אתה לא יכול לומר לי, אני לא אחראי על המליאה.

<גיל ברינגר: בסדר גמור, אז בארבע הצעות חוק היא לא עשתה את זה.

<גיל ברינגר: אגב, בחלק מהצעות החוק שהוא פירט את הקשיים שהיו בלהעביר את ההצעות, מי שפתר את הקשיים האלה, אני אומר את זה פה, זה הייתי אני באופן אישי.

<גיל ברינגר: עשיתי דוקטורט על ההצעות, כולל מועדי ישראל, כדי לפתור את זה וכדי להגיע להסכמה עם הערבים ולעשות את זה באופן שהוא קונסנסואלי.

<גיל ברינגר: אז אני מתייחס לעניין הזה.

<גיל ברינגר: זאת אומרת, מבחינת הסטטיסטיקה הוא הרבה יותר מהממוצע לח"כ בקואליציה.

<גיל ברינגר: לא לכל ח"כ בקואליציה יש חמש הצעות חוק שעברו ועדת שרים.

<גיל ברינגר: באופן כללי, אני מבין שהוא ייצג את יהדות התורה בהקשר הזה, למרות שאני לא בטוח שהם - - -

יואב קיש: לא, לא בטוח.

יואב קיש: הוא לא אמר.

<גיל ברינגר: הוא הציג את זה בצורה כזאת שמתעללים בח"כים של יהדות התורה.

<גיל ברינגר: מספר 4 בסטטיסטיקה של ועדת שרים הוא גפני - - -

יואב קיש: מי מספר 1?

<גיל ברינגר: אני אגיד לך מי מספר 2.

יואב קיש: לא, מי מספר 1, אני רוצה לדעת.

<גיל ברינגר: אתה יודע מי מספר 2?

יואב קיש: אני.

<גיל ברינגר: נכון.

<גיל ברינגר: מספר 1 יושבת כאן.

שולי מועלם-רפאלי: לא ידעתי את זה עד הרגע הזה.

איילת נחמיאס ורבין: אני רוצה להגיד לכם, אני התנהלתי בדיון הזה בשקט ובנימוס, אבל אתם נותנים לי כלים שאני לא בטוחה שאתם התכוונתם לתת לי.

איילת נחמיאס ורבין: אז אני מציעה לך בתור מי שדווקא מחשיבה אותך כבן-אדם רציני – אני מציעה לך, תעצור במקומות הנכונים.

שולי מועלם-רפאלי: תעצור ב"אין כניסה" הזה.

<גיל ברינגר: בכל מקרה, אין שחר לעניין הזה שיהדות התורה מופלית, או שחבר הכנסת אייכלר באופן אישי מופלה.

<גיל ברינגר: לא רק שאין שחר לדברים האלה, להיפך.

<גיל ברינגר: אנחנו עושים עבודה מאוד קשה כדי להעביר הצעות חוק מאוד טובות של אייכלר, והיו לו כמה הצעות מאוד טובות שהוועדה העבירה.

<גיל ברינגר: לגבי ההצעה עצמה – הרעיון שזה יעבור מחוקה לכספים, אין לו שחר.

<גיל ברינגר: יש מומחיות לוועדת החוקה, היא המומחית לחוק הוצאה לפועל.

<גיל ברינגר: מבחינת ההצעה עצמה, לגופה – הוא אמר, יש איזה מישהו במשרד המשפטים.

<גיל ברינגר: המשנה ליועץ המשפטי לממשלה בכבודו ובעצמו יושב על הדבר הזה, עורך-דין אבי ליכט.

<גיל ברינגר: הוא מטפל בזה באופן אישי, הוא הפך את כל העולם במשך שבעת החודשים האחרונים כדי להגיע לנוהל עם רשות שדות התעופה שמקובל גם על הנהלת בתי-המשפט.

<גיל ברינגר: השבוע יש דיון איתם כדי לסגור את הנושא הזה, והנושא הזה אמור להיכנס בעוד כמה שבועות.

<גיל ברינגר: זה פותר את הבעיה כפי שהוצגה בדברי ההסבר - - -

יואב קיש: של המזוודות או של היציאה?

<גיל ברינגר: תראה, יכול להיות שמחר הוא יחליט שההצעה באה לפתור את בעיית - - -

שולי מועלם-רפאלי: ההצעה באה על הרקע הזה.

שולי מועלם-רפאלי: כשאתה אומר, דברי הסבר – רק זה, רק המזוודות.

<גיל ברינגר: לא, לא.

<גיל ברינגר: יכול להיות שמחר נגלה שהצעת החוק באה לפתור את בעייתה רעב ברואנדה, אבל בדברי ההסבר מה שמופיע, זה בדיוק הדבר שעכשיו הולך להיפתר באמצעות הנוהל.

<גיל ברינגר: זאת אומרת, הצ'ק-אין המאוחר והמזוודה בבטן המטוס – נפתר.

<גיל ברינגר: עכשיו אני מבין שנזכרו מאוחר יותר להגיד, בעצם יש בעיה אחרת, שאותה לא הזכרנו בדברי ההסבר.

<גיל ברינגר: בדברי ההסבר דיברו על העיכוב.

עבדאללה אבו מערוף: העניין העקרוני הוא לא עניין המזוודות.

<גיל ברינגר: אני חייב להגיד פה גם את הדבר האחרון ובזה אני אסיים – כנגד כל בן-אדם שחייב 3,000 שקל, יש מישהו שחייבים לו 3,000 שקל.

<גיל ברינגר: ובנושא הזה, דין פרוטה כדין מאה.

<גיל ברינגר: אני מצפה מהכנסת להגן על אנשים שחייבים להם כסף.

<גיל ברינגר: זה ספקים קטנים.

יואב קיש: יש לי שאלה – ואם זה 500 שקל?

<גיל ברינגר: אז יש שיקול דעת לרשם ההוצאה לפועל.

<גיל ברינגר: כרגע אנחנו לא מדברים על מצב שבו רשם ההוצאה לפועל אומר, חייב 500 שקל – עיכוב יציאה מהארץ.

<גיל ברינגר: מה שחבר הכנסת אייכלר מבקש לעשות זה הפוך - - -

שולי מועלם-רפאלי: הרי לא מעכבים יציאה מהארץ כל אחד.

שולי מועלם-רפאלי: אתה יודע את זה הכי טוב פה מכולנו.

שולי מועלם-רפאלי: זה לא מגיעים אליכם כטייסים?

יואב קיש: אני מעכב אנשים?

שולי מועלם-רפאלי: לא, הייתי בטוחה שאתה מכיר את ההתנהלות הזאת.

יואב קיש: אני מכיר את זה שעוצרים, ומחכים שיורידו את המזוודות.

יואב קיש: את זה אני מכיר.

איילת נחמיאס ורבין: יואב, - - - כל הזמן שאתה עובר ב-crew.

איילת נחמיאס ורבין: תקשיב שנייה, הבעיה היא לא ה-500 שקלים, כי ה-500 שקלים, לרוב, בטח אם זה רשויות מדינה, הן יודעות לעקל לך את הכסף מחשבון הבנק, תאמין לי, אני עכשיו מטפלת סביב חיסכון לכל ילד בעיקול קצבאות ילדים.

איילת נחמיאס ורבין: תאמין לי, הבעיה היא באמת אותם עוסקים קטנים שאתה אומר לעצמך, לשים אחד כנגד השני, ואז צריך לראות מה עושים באמת.

<גיל ברינגר: רק נקודה אחרונה – ההצעה של אייכלר מבקשת לקבוע שלעולם לא ניתן יהיה לעשות את זה.

<גיל ברינגר: אנחנו מבקשים להשאיר את המצב על כנו, שבו יש שיקול דעת רחב לרשם ההוצאה לפועל, לא ראיתי שהוא עושה את זה ללא הגבלה.

יואב קיש: ארבל, אני אתן לך להתייחס בסיבוב הבאה.

יואב קיש: אני יודע שיש לך דעה קבועה.

<גיל ברינגר: היושב-ראש, עוד נקודה אחרונה.

<גיל ברינגר: חבר הכנסת אייכלר, אומנם באופן די מוזר אמר את זה במליאת הכנסת, שהוא לא מקבל את ההכרעה של ועדת השרים.

<גיל ברינגר: היא עדיין מחייבת אותו לפי המשטר הקואליציוני.

<גיל ברינגר: אין קשר לשאלה אם הוא אמר או לא אמר - - -

עבדאללה אבו מערוף: זה כבר ויכוח ביניכם.

שולי מועלם-רפאלי: טוב, זה ויכוח פנים קואליציוני שצריך לדבר עליו.

יואב קיש: אני לא מבין.

יואב קיש: אז למה שואלים?

יואב קיש: אז אל תשאלו.

יואב קיש: תגידו, זו ההחלטה ולמה אתה שואל?

<גיל ברינגר: יכול להיות שהיתה טעות ששאלו, אבל עדיין הקואליציה תמיד עובדת - - -

יואב קיש: לא, זה לא טעות.

יואב קיש: אתה שואל כל הזמן.

<גיל ברינגר: לא, אבל הקואליציה תמיד עובדת לפי החלטה של ועדת שרים.

יואב קיש: לא, את זה אני לא מוכן לקבל, כי לא עכשיו תפסול ככה על דרך אגב למה שואלים את הח"כים.

יואב קיש: זה לא עובד.

<גיל ברינגר: בכל מקרה, אין שום פטור לח"כ בשעה שהוא אמר את זה.

יואב קיש: למה לא?

יואב קיש: אז למה שואלים?

<גיל ברינגר: כי אין שום חוק כזה.

<גיל ברינגר: זאת אומרת, יש משמעת קואליציונית - - -

שולי מועלם-רפאלי: גיל, זה לדעתי צריך ללכת לדיון פנימי שלנו בקואליציה, כי גם השאלה, אם זה לא מחייב אז אולי זה לא מחייב גם את ועדות הכנסת, ואז החגיגה תהיה - - -

<גיל ברינגר: את הכנסת בוודאי שזה לא מחייב.

<גיל ברינגר: זה ברמה קואליציונית.

יואב קיש: זה לא מחייב את הוועדות, וזה לא מחייב את ההצבעות במליאה.

<ארבל אסטרחן: ועדות זה לא מחייב - - -

שולי מועלם-רפאלי: אנחנו לא רוצים להגיע למקום הזה.

שולי מועלם-רפאלי: זה ברור.

<גיל ברינגר: בסדר, זה דבר שפורם את הקואליציה.

<גיל ברינגר: הוא לא מחבר אותה.

יואב קיש: אנחנו נקבע דיון נוסף לדבר הזה.

יואב קיש: להתראות.